Klirinški dug Hrvatskoj Rusi će platiti robama i uslugama (14/6/02) - 2002-06-14
U sljedećih mjesec dana bit će definirani detalji samog sporazuma - izjavio ministar gospodarstva Hrvoje Vojković
Isporukom energenrata, protupožarnih helikoptera te poslovima razminiranja, Rusija namjerava podmiriti klirinški dug Hrvatskoj. Klirinški dug Ruske Federacije prema Hrvatskoj iznosi oko 600 milijuna dolara. Danas su u Zagrebu ministar gospodarstva Hrvoje Vojković i ruski ministar za izvanredne situacije Sergej Kuzugetović Šojbu dogovorili i modalitete otplate ruskog duga Hrvatskoj. Ministar Vojković kaže da je dogvoreno da se dio duga može podmiriti razminiranjem sada miniranih područja u Hrvatskoj. : Međutim, taj bi dug bio podmiren i na druge načine, isporukom određenih roba kao što su energenti, za što je Hrvatska posebno zainteresirana. Dakle, plin nafta i neke druge robe. A kolege su predložile i isporuku protupožarnih helikoptera što je za nas jednako tako interesantno. U sljedećih mjesec dana bit će definirani detalji samog sporazuma", kaže gospodin Vojković, koji je pozvao Ruse da sudjeluju u privatizacijskim procesima u Hrvatskoj, a očekuje da će i hrvatske tvrtke biti pozvane u obnovi ruskih elektro-energetskih postrojenja, te značajnijih hrvatski izvoz poljoprivrednih i građevinskih strojeva u Rusiju. Budući da je gospodin Šojbu ministar za izvanredne situacije, naglasio je kako njegovo imenovanje za predsjedatelja rusko-hrvatske komisije ne znači da postoji problem u odnosima dvije zemlje. Oba minsitra složila su se s time da su politički odnosi dviju država dobri, ali gospodaraski zaostaju za njima. Robna razmjena je skromna, a u prvom kvartalu ove godine bilježi i pad u odnosu na predhodni.